cyanic-selkie/wikianc huggingface dataset:
வியட்நாமில் கல்வி
வியட்நாமில் கல்வி (Education in Vietnam) அரசின் பொறுப்பில் உள்ளது. இது பொதுத் துறையிலும் தனியார்த் துறையிலும் கல்வி, பயிற்சி அமைச்சகக் கட்டுபாட்டில் இயங்குகிறது. கல்வி ஐந்து மட்டங்களில் பிரிக்கப் பட்டுள்ளது. அவையாவன: பள்ளிமுன் கல்வி, தொடக்கப் பள்ளிக் கல்வி, இடைநிலைப் பள்ளிக் கல்வி,உயர்நிலைப் பள்ளிக் கல்வி, உயர்கல்வி என்பனவாகும். முறைசார் அடிப்படைக் கல்வியில் பன்னிரண்டு ஆண்டுகள் படிக்கவேண்டும். அடிப்படைக் கல்வியில் ஐந்தாண்டு தொடக்கக் கல்வியும் நான்காண்டு இடைநிலைக் கல்வியும் மூன்றாண்டு உயர்நிலைக் கல்வியும் அமையும். பெரும்பாலான அடிப்படைக் கல்வி மாணவர்கள் அரைநாள் அடிப்படையில் சேர்கின்றனர். கல்வியின் முதன்மை இலக்காக மக்களின் பொது அறிவை வளர்த்தல், தரமிக்க மாந்தவளப் பயிற்சிதரல், திறமையை வளர்த்துப் பேணுதல் ஆகியவை அமையும்."
மேற்கோள்கள்
பகுப்பு:வியட்நாமில் கல்வி
குமரிக்கல் மலை
thumb|குமரிக்கல் மலை குமரிக்கல் மலை (Kumarikkal Mala; மலையாளம் : കുമരിക്കല് മല) என்பது கேரளாவில் மேற்குத் தொடர்ச்சி மலையில் அமைந்துள்ள சின்னார் வனவிலங்கு சரணாலயப் பகுதியில் மட்டத்திலிருந்து சுமார் 2,522 மீட்டர் உயரத்தில் அமைந்த சிகரமாகும். இது சின்னார் வனவிலங்கு சரணாலயத்தில் மிக உயரமான சிகரமாகவும், ஆனமலைப் பகுதியில் அமைந்த 2,000 மீட்டருக்கும் உயரமான மலைச் சிகரங்களில் ஒன்றாகவும் உள்ளது.
இந்த மலை உச்சியிலிருந்து சின்னார் நதி உருவாகிறது. நந்தலா மலை, வெள்ளைக்கல் மலை, விரியோட்டு மலை மற்றும் கோட்டகொம்பு மலை இப்பகுதியில் உள்ள முக்கிய சிகரங்கள் ஆகும். நீலகிரி வரையாடு இம்மலையின் சரிவுகளில் காணப்படுகிறது.
குமரிக்கல் மலைக்கு அருகே அமைந்துள்ள மலை வாழிடமாக மூணாறு அமைந்துள்ளது.
மேற்கோள்கள்
பகுப்பு:கேரள மலைகள் பகுப்பு:மேற்குத் தொடர்ச்சி மலைத்தொடரிலுள்ள மலைகள்
என். கிருஷ்ண பிள்ளை
thumb|என். கிருஷ்ண பிள்ளை என்.கிருஷ்ண பிள்ளை (ஆங்கிலம்: N. Krishna Pillai ) (பிறப்பு: 22 செப்டம்பர் 1916 - இறப்பு: 10 ஜூலை 1988) இவர் ஒரு இந்திய நாடக ஆசிரியரும், இலக்கிய விமர்சகரும், மொழிபெயர்ப்பாளரும் மற்றும் மலையாள மொழியின் வரலாற்றாசிரியரும் ஆவார். அவரது யதார்த்தவாதம் மற்றும் மனோ-சமூக பதட்டங்களின் வியத்தகு சித்தரிப்புக்காக அறியப்பட்ட பிள்ளையின் நாடகங்கள் அவருக்கு கேரள இப்சென் என்ற புனைப்பெயரைப் பெற்றுத் தந்தது. சாகித்ய அகாதமி விருது, நாடகத்திற்கான கேரள சாகித்ய அகாதமி விருது, ஒடக்குழல் விருது, வயலார் விருது மற்றும் கேரள சங்கீதா நாடக அகாதமி விருது போன்ற கௌரவங்களை அவர் பெற்றார். கேரள சாகித்ய அகாடமி அவரை 1979 ஆம் ஆண்டில் ஒரு புகழ்பெற்ற சக ஊழியராக சேர்த்தது.
சுயசரிதை
என். கிருஷ்ணா பிள்ளை 1943 ஆம் ஆண்டில் அழகாட்டு சரஸ்வதி குஞ்சம்மாவை மணந்தார். இத்தம்பதியினருக்கு சகிதி, கலா, மாதுரி மற்றும் நந்தினி என்ற நான்கு மகள்களும், ஹரி என்ற ஒரு மகனும் இருந்தனர். பிள்ளை ஸ்ரீ சித்திரை திருநாள் மருத்துவ அறிவியல் மற்றும் தொழில்நுட்ப நிறுவனத்தில், 1988 ஜூலை 10 அன்று, தனது 71 வயதில் இறந்தார்.
மரபு
வலது|thumb| பேராசிரியர் என்.கிருஷ்ண பிள்ளை கேரள சாகித்ய அகாதமி பெல்லோஷிப்பைப் பெறுகிறார் கிருஷ்ண பிள்ளையின் சாயல் 14 நாடகங்களைக் கொண்டுள்ளது. அவற்றில் மூன்று நாடகங்கள் வானொலிக்காக எழுதப்பட்டவை. 13 ஒரு செயல் நாடகங்கள், 7 குழந்தைகள் இலக்கிய புத்தகங்கள், இலக்கிய விமர்சனங்கள், வரலாற்று கட்டுரைகள் மற்றும் ஆய்வுக் கட்டுரைகள் ஆகியன. புராண நாடகங்கள் நிலையான நடைமுறையாக இருந்த நேரத்தில் சமூக பிரச்சினைகளை மலையாள அரங்கில் அறிமுகப்படுத்திய பெருமை அவருக்கு கிடைத்தது.
பிள்ளை மலையாள நாடகத்தில் ஒரு புதிய கண்ணோட்டத்தைக் கொண்டுவந்தார். கேலிக்குரிய நகைச்சுவையைத் தவிர்த்து, பாத்திரம் மற்றும் சமூகம் பற்றிய விரிவான ஆய்வுகளில் கவனம் செலுத்துவதன் மூலம், நாடகங்கள் சித்தரிக்கப்பட்டது. இது அவருக்கு கேரள இப்சென் என்ற புனைப்பெயரைப் பெற்றுத் தந்தது. 1942 இல் வெளியிடப்பட்ட பாகனா-பவனம் (உடைந்த வீடு), கன்யகா (ஸ்பின்ஸ்டர்) (1944), பாலபாலம் ( வலிமைக்கு எதிராக இருக்கலாம்) (1946), அனுரஞ்சனம் (சமரசம்) (1954), முட்டக்குமுட்டல் (முதலீடு) (1960) மற்றும் குத்தத்திலே விலக்கு (பானைக்குள்ளே விளக்கு) போன்றவைகள் 1972 இல் வெளியிடப்பட்ட அவரது குறிப்பிடத்தக்க படைப்புகள் ஆகும். அவர் 11 கட்டுரைத் தொகுப்புகள், இரண்டு நினைவுக் குறிப்புகள் மற்றும் நேர்காணல்கள் மற்றும் 9 குழந்தைகள் இலக்கிய புத்தகங்களையும் வெளியிட்டுள்ளார். சி.வி.ராமன் பிள்ளையின் புதினங்களைப் பற்றிய விரிவான ஆய்வான இவரது புத்தகம் பிரதிபத்ரம் பாஷனபெதம், இந்த புத்தகம் பல விருதுகளை வென்றுள்ளது.
விருதுகள் மற்றும் கௌரவங்கள்
1958 ஆம் ஆண்டில் கேரள சாகித்ய அகாதமி நாடகத்திற்கான வருடாந்திர விருதை அறிமுகப்படுத்தியபோது, கிருஷ்ண பிள்ளை அவரது அழிமுக்கதெக்கு என்ற படைப்பிற்காக தொடக்க விருதைப் பெற்றார். இவரது கட்டுரைத் தொகுப்பான தெரஞ்செதுதா பிரபந்தகள் 1972 இல் ஒடக்குழல் விருதுக்குத் தேர்ந்தெடுக்கப்பட்டது. மேலும் அவர் 1973 இல் கேரள சங்கீதா நடகா அகாதமி விருதைப் பெற்றார். கேரள சாகித்ய அகாதமி அவரை 1979 ஆம் ஆண்டில் ஒரு புகழ்பெற்ற சக ஊழியராக சேர்த்தது. அவர் 1987 இல் சாகித்ய அகாதமி விருதைப் பெற்றார். 1987 ஆம் ஆண்டில் வயலார் விருது, சி.வி.சாகித்ய புரஸ்கார் ஆகிய்வற்றையும் பெற்றார். தந்தை ஆபிரகாம் வடக்கெல் விருதையும் இவர் பெற்றுள்ளார்.
என்.கிருஷ்ண பிள்ளை அறக்கட்டளை, என்ற அமைப்பு, பிள்ளையின் படைப்புகளில் ஒன்றான கன்யகாவின் 75 வது ஆண்டு விழாவை முன்னிட்டு 2018 ஆம் ஆண்டில் கிருஷ்ண பிள்ளை நினைவாக திருவனந்தபுரத்தில் மூன்று நாள் கலை விழாவை ஏற்பாடு செய்தது. பிள்ளையின் நினைவாக என். கிருஷ்ண பிள்ளை நினைவு கலாச்சார மையம், திருவனந்தபுரத்தில் உள்ள பாலயம் என்ற இடத்தில் அமைந்துள்ளது, மேலும் 250 இருக்கைகள் கொண்ட மினி திரையரங்கும், 8000 க்கும் மேற்பட்ட தலைப்புகளைக் கொண்ட ஆராய்ச்சி மையமான என்.கிருஷ்ண பிள்ளை நினைவு நூலகமும் உள்ளன. அவரது நினைவாக அறக்கட்டளை ஆண்டு நாடக விழாவையும் ஏற்பாடு செய்கிறது.
ஹரி நாராயண் ஆப்டே
ஹரி நாராயண் ஆப்டே (Hari Narayan Apte, தேவநாகரி : हरि नारायण आपटे) (8 மார்ச் 1864 - 3 மார்ச் 1919) என்பவர் இந்தியாவின் மகாராட்டிரத்தைச் சேர்ந்த ஒரு மராத்தி எழுத்தாளராவார்.
சமகால சமூகத்தின் பல்வேறு அம்சங்களை உண்மையாக பிரதிபலிக்கும் புதினங்கள், சிறுகதைகள் போன்றவற்றை எழுதினார். இவர் தன் எழுத்துகள் வழியாக எதிர்கால மராத்தி புனைகதை எழுத்தாளர்களுக்கு ஒரு சிறந்த முன்மாதிரியாக இருந்தார். இவருக்கு முன், புதின ஆசிரியர்கள் குலாபகாவலி (गुलबकावली) போன்ற புதினங்களை யதார்த்தமான சமூக சூழ்நிலைகளுடன் தொடர்பில்லாத கருப்பொருள்களுடன் எழுதினார்கள்.
1912 ஆம் ஆண்டு அகோலாவில் நடைபெற்ற மராத்தி சாகித்ய சம்மேளனத்திற்கு ஆப்டே தலைமை தாங்கினார்.
ஆரம்ப கால வாழ்க்கை
ஆப்டே 1864 ஆம் ஆண்டு மகாராட்டிரத்தின் காந்தேஷ் பிரதேசத்தில் உள்ள பரோலா நகரில் பிறந்தார். சிறிது காலத்திற்குப் பிறகு, இவரது குடும்பம் பம்பாய்க்குச் (இப்போது மும்பை )  சென்று சில ஆண்டுகள் அங்கேயே தங்கி, பின்னர் 1878 இல் பூனாவுக்கு (இப்போது புனே ) குடிபெயர்ந்தது. அக்காலச் சமூக வழக்கப்படி, அடுத்த ஆண்டு இவரது 15 வயதில் இவருக்கு குடும்பத்தினரால் திருமணம் செய்து வைக்கப்பட்டது. (இவரது 27 வயதில் இவரது மனைவி இறந்துவிட்டார். அடுத்த ஆண்டு மறுமணம் செய்து கொண்டார்.) ஆப்டே 1919 இல் இறக்கும் வரை, அவரது வாழ்நாள் முழுக்க புனேவில் வாழ்ந்தார்.
அக்காலம் பித்தானியர் இந்தியாவை ஆண்ட காலமாகும். மகாராட்டிரத்தில் மிகவும் கற்றறிந்த மற்றும் முதல்தர சமூக மற்றும் அரசியல் தலைவர்களான விஷ்ணுசாஸ்திரி சிப்பலுங்கர், வாசுதேவ் சாஸ்திரி கரே, வாமன் சிவ்ராம் ஆப்டே, பால கங்காதர திலகர், கோபால் கணேஷ் அகர்க்கர் ஆகியோர் இந்திய தேசியத்தில் ஆர்வம் கொண்டவர்களாக புனேவில் 1880 ஆம் ஆண்டு  புதிய ஆங்கிலப் பள்ளியைத் தொடங்கினர். 1880-1883 காலகட்டத்தில், ஆப்தே அந்தப் பள்ளியில் பயின்றார்.
1883 இல், ஆப்டே டெக்கான் கல்லூரியில் சேர்ந்தார். 1885 ஆம் ஆண்டில், பால கங்காதர திலகர் மற்றும் கோபால் கணேஷ் அகர்க்கர் ஆகியோர் பெர்க்குசன் கல்லூரியை புதிதாகத் தொடங்கியபோது, ஆப்டே உடனடியாக அந்தக் கல்லூரிக்கு மாற்றப்பட்டார். கணிதம் தவிர அனைத்து பாடங்களிலும் சிறந்த மாணவராக ஆப்டே இருந்தார். தொடர்ந்து மூன்று ஆண்டுகள் கணிதத் தேர்வில் தேர்ச்சி பெற முடியாமல் போனதால், 1886 இல் தனது கல்லூரிப் படிப்பை முடிக்காமல் ஏமாற்றத்துடன் நிறுத்திக் கொண்டார்.
ஆப்டே தன் உயர்நிலைப் பள்ளி மற்றும் கல்லூரி நாட்களில் சேக்சுபியர், மொலியர் ஆகியோரின் நாடகங்கள், வால்டர் ஸ்காட், ஜார்ஜ் டபிள்யூ எம் ரெனால்ட்ஸ் ஆகியோரின் புதினங்கள் மற்றும் ஜோன் கீற்ஸ், பெர்சி பைச்சு செல்லி ஆகியோரின் கவிதைகள் உட்பட  மராத்தி, சமசுகிருதம், ஆங்கில இலக்கியங்கள் போன்றவற்றை ஆர்வத்துடன் படித்தார். ஜான் ஸ்டூவர்ட் மில், எர்பெர்ட் இஸ்பென்சர், எட்மண்ட்பர்க், பிரான்சிஸ் பேக்கன், தாமஸ் மெக்காலே மற்றும் சாமுவேல் ஜோன்சன் ஆகியோரின் படைப்புகளையும் படித்தார்.
தொழில்
ஆப்தே உயர்நிலைப் பள்ளியில் படிக்கும் போது, 1882 ஆம் ஆண்டில், அவரது ஆசிரியர் கோபால் கணேஷ் அகர்கர் சேக்ஸ்பியரின் ஹேம்லெட்டை மராத்தியில் மொழிபெயர்த்து வெளியிட்டார். அதற்கு விகார் விலாசிதா (विकारविलसित) என்று பெயரிட்டார். அந்த மொழிபெயர்ப்பு குறித்து ஆப்டே 72 பக்க விமர்சனத்தை எழுதினார். அந்த காலத்தின் புகழ்பெற்ற இலக்கிய இதழான நிபந்த் சந்திரிகாவில் (निबंध-चंद्रिका) விமர்சனம் வெளியானது. ஆப்டேவின் அறிவார்ந்த விமர்சனத்தை அகர்கர் மனதார வாழ்த்தினார்.
மஹைசுரச்சா வாக் (म्हैसूरचा वाघ) என்பது ஆப்டேவின் முதல் வரலாற்று புதினமாகும். (இது திப்பு சுல்தான் பற்றிய மீடோஸ் டெய்லரின் ஆங்கில புதினத்தை அடிப்படையாகக் கொண்டது. )
ஆப்டே சமகால சமூகம் தொடர்பாக 8 புதினங்களையும் 10 வரலாற்றுப் புதினங்களையும் எழுதினார். அலங்காரமற்ற, யதார்த்த மொழியின் சக்திவாய்ந்த, வெளிப்படையாக "இலௌகீக" சமூக நிகழ்வுகளின் வசீகரிக்கும் விளக்கம் இவரது சமூக புதினங்களின் தனிச்சிறப்பாக அமைந்தது.
இதழ்
1890 ஆம் ஆண்டில், தனது 26 வயதில், ஆப்டே வார இதழான கரமானுக்கை (करमणूक) நிறுவினார். இவரது பன் லக்ஷ்யத் கோன் கெத்தோ புதினத்தின் முதல் அத்தியாயம் அதன் முதல் இதழில் வெளிவந்தது. இதழில் புதினங்கள், சிறுகதைகள், கவிதைகள், சிந்தனையைத் தூண்டும் கட்டுரைகள், வாழ்க்கை வரலாற்றுச் சித்திரங்கள், மொழிபெயர்ப்புகள், தழுவல்கள் ஆகியவற்றை உள்ளடக்கிய பரந்த இலக்கியத்தை மராத்தி வாசகர்களுக்கு வழங்கினார். இதில் பல எழுத்துப் படைப்புகளை எழுதிய இவர் 27 ஆண்டுகள் வார இதழின் ஆசிரியராக இருந்தார்.
சமூக சேவை
ஒரு ஆரம்பக் காலக் கட்டுரையில், ஆப்டே தனது எழுத்துக்களின் முக்கிய நோக்கமாக மராத்தி வாசகர்களின் பொழுதுபோக்கு தவிர மகாராட்டிரத்தில் சமூக சீர்திருத்தத்தை மேம்படுத்துவதை ஒரு நோக்கமாக அறிவித்தார். இவரது காலத்தில், மரபுவழி சமூகம் அதை ஊக்கப்படுத்தியபோது, இவர் பெண் கல்வியை ஆர்வத்துடன் ஊக்குவித்தார். "சமூகத்தில் நான் காணாத எந்த பாத்திரமும் எனது சமூக புதினங்களில் இல்லை" என்று அவர் ஒருமுறை கூறியிருந்தார்.
1897-1907 காலக்கட்டத்தின் போது, இந்தியாவில் பிளேக் தொற்றுநோய் பரவியது. அப்போது மகாராட்டிரத்தில் பாதிக்கப்பட்ட மக்களின் நலனுக்காக பாடுபட ஆப்டே தன்னலமின்றி முன்வந்தார். ஆளும் பிரித்தானிய அரசாங்கம் இவரது சேவைகளுக்கு கைசர்-இ-ஹிந்த் பதக்கம் வழங்கி கௌரவித்தது. 1918ல், புனே நகராட்சியின் மேயராகப் பணிபுரிந்தபோது, மகாரத்தில் இன்ஃபுளுவென்சா தொற்று பரவியது. மீண்டும், ஆப்தே நகர மக்களுக்கு அர்ப்பணிப்புடன் சேவை செய்தார்.
குறிப்புகள்
பகுப்பு:மகாராட்டிர அரசியல்வாதிகள் பகுப்பு:1919 இறப்புகள் பகுப்பு:1864 பிறப்புகள் பகுப்பு:மராத்தி எழுத்தாளர்கள்
தர்மாபுரி ஊராட்சி
தர்மாபுரி ஊராட்சி (Dharmapuri Gram Panchayat), தமிழ்நாட்டின் தேனி மாவட்டத்தில் உள்ள தேனி வட்டாரத்தில் அமைந்துள்ளது. இந்த ஊராட்சி, போடிநாயக்கனூர் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2998 ஆகும். இவர்களில் பெண்கள் 1418 பேரும் ஆண்கள் 1580 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உமாசந்திரன்
உமாசந்திரன் (14 ஆகத்து 1914 – 11 ஏப்ரல் 1994) ) தமிழ்நாட்டில் வாழ்ந்த தமிழ் எழுத்தாளர். முள்ளும் மலரும் எனற இவரது புதினம் 1978ஆம் ஆண்டில் திரைப்படமாக வெளிவந்தது. இவரது இயற்பெயர் பூர்ணம் ராமச்சந்திரன்.
பிறப்பு
உமாசந்திரன் சொந்தவூர் தமிழ்நாட்டில் திருநெல்வேலி மாவட்டத்தில் உள்ள முன்னீர்பள்ளம் ஆகும். அவ்வூரிலுள்ள சிவன் கோவிலுள்ள பூர்ணகிருபேசுவரைப் போற்றி இவர் குடுபத்து ஆண்கள் பெயருக்கு முன்னால் பூர்ணம் என்னும் அடைமொழியை இணைப்பது வழக்கம். இவர் தந்தை பூர்ணம் கிருபேசுவர ஐயர் ஆந்திர மாநிலம் விசாகபட்டினத்தில் பணியாற்றியபொழுது, அங்கு 1914 ஆகத்து மாதம் 14ஆம் நாள் இவர் பிறந்தார். இவர் தாயின் பெயர் உமாபார்வதி; இவர் தம்பியர் பெயர் பூர்ணம் விசுவநாதன், பூர்ணம் சோமசுந்தரம், பூர்ணம் பாலகிருட்டிணன் இவர் தம்பியர்.
சான்றடைவு
பகுப்பு:1914 பிறப்புகள் பகுப்பு:1994 இறப்புகள் பகுப்பு:தமிழக எழுத்தாளர்கள் பகுப்பு:திருநெல்வேலி மாவட்ட எழுத்தாளர்கள்
ஆமா ஒதிஷா கட்சி
ஆமா ஓடிசா கட்சி (Aama Odisha Party AOP), என்பது ஒடிசா மாநிலத்தில் சௌமியா ரஞ்சன் பட்நாய்க்  தலைமையில் இயங்கும் ஒரு மாநில கட்சியாகும். 26 நவம்பர் 2013 அன்று இக்கட்சி துவங்கப்பட்டது. இந்திய தேர்தல் ஆணையத்தால் பானை சின்னம் இந்த கட்சிக்கு ஒதுக்கப்பட்டுள்ளது
சுபர்னோ சத்பதி இந்திய தேசிய காங்கிரஸ் கட்சியில் இருந்து விலகி ஆமா கட்சியல் மார்ச் 22, 2014 ல் இணைந்தார்.
குறிப்புகள்
பகுப்பு:இந்திய அரசியல் கட்சிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஒடிசா அரசியல் கட்சிகள்
சூப்பர் மரியோ வேர்ல்ட்
சூப்பர் மரியோ வேர்ல்ட்  (Super Mario World) என்பது 1990 ஆம் ஆண்டின் பக்க-திரை உருளல் இயங்குதள விளையாட்டு ஆகும். இது நிண்டெண்டோவால் சூப்பர் நிண்டெண்டோ என்டர்டெயின்மென்ட் சிஸ்டம் (எஸ்என்இஎஸ்) க்காக உருவாக்கப்பட்டு  வெளியிடப்பட்டது.
மரியோ விளையாட்டு தொடரின் எதிரியான பவுசர் மற்றும் நண்பர்களிடம் இருந்து இளவரசி டோட்ஸ்டூல் மற்றும் டைனோசர் லேண்டை காப்பாற்ற மரியோவின் தேடலின் கதையே இந்த விளையாட்டு ஆகும். முந்தைய சூப்பர் மரியோ நிகழ்பட விளையாட்டுக்களை போல வடிவமைக்கப்பட்டுள்ளது.
விளையாடும் முறை
சூப்பர் மரியோ வேர்ல்ட் விளையாடுபவர்கள் மரியோ அல்லது அவரது சகோதரர் லூய்கியை ஒவ்வொரு நிலையிலும் கட்டுப்படுத்தி கொடிக் கம்பத்தை அடைவதே விளையாட்டின் குறிக்கோளாகும். சூப்பர் மரியோ வேர்ல்டில் யோஷி என்ற டைனோசர் அறிமுகப்படுத்தப்பட்டுள்ளது. கூபா ட்ரூபாஸ் எனப்படும் ஆமையை ஒத்த விலங்கின் ஓடுகளை சாப்பிடுவதன் மூலம் எதிரிகளை உண்ணவும் திறன்களைப் பெறவும் கூடியதாக யோஷி வடிவமைக்கப்பட்டுள்ளது. விளையாடுபவர்கள் மரியோவை ஓடுதல், குதித்தல், சில பவர்-அப்களின் உதவியுடன் பறக்க அல்லது மிதக்க செய்ய முடியும். மரியோவை இலக்கை அடைவதற்காக வெவ்வேறு பாதைகளிலும் செலுத்த முடியும். தடைகளையும் எதிரிகளையும் ஓடுதல், குதித்தல், மற்றும் எதிரிகளை வீழ்த்தல் அல்லது தோற்கடிப்பதன் மூலம் பயணித்து இலக்கை அடைய வேண்டும். நெருப்பு பூக்கள், காளான் என்பவற்றை பிடிப்பதன் மூலம் சிறப்பு திறன்களை மரியோ பெற்று கொள்ளும். இந்த விளையாட்டு மொத்தம் 96 நிலைகளை கொண்டுள்ளது. யோஷி டைனோசர் மேல் மரியோ சவாரி செய்யலாம். யோசி பெரும்பாலான எதிரிகளை சாப்பிடக் கூடியது. விளையாட்டின் முடிவை அடைய ஏழு உலகங்கள் வழியாக செல்ல வேண்டும் என்பதே முக்கிய நோக்கம் என்றாலும், ரகசிய  வழிகளைப் பயன்படுத்தி விளையாடுபவர் விளையாட்டை மிக வேகமாக வெல்ல முடியும்.
வெளியீடு
சூப்பர் மரியோ வேர்ல்ட் 1990 ஆம் ஆண்டு  நவம்பர் 21 அன்று யப்பானில் வெளியிடப்பட்டது. யப்பானில் வெளியிடப்பட்ட எஸ்.என்.இ.எஸ்ஸிற்கான இரண்டு வெளியீட்டு விளையாட்டுகளில் இதுவும் ஒன்றாகும். இந்த விளையாட்டு ஆகஸ்ட் 1991 இல் வட அமெரிக்காவில் வெளியிடப்பட்டது. நிண்டெண்டோ ஆர்கேட் பெட்டிகளுக்கான பதிப்பையும் வெளியிட்டது.
வரவேற்பு
சூப்பர் மரியோ வேர்ல்ட் கேம்ரேங்கிங்ஸ் தரவரிசையில் எல்லா நேரத்திலும் விளையாடப்படும் விளையாட்டில் பதினேழாவது இடத்தைப் பெற்றது. நிண்டெண்டோவினால் உலகளவில் 20.61 மில்லியன் பிரதிகள் விற்கப்பட்டுள்ளது. எஸ்.என்.ஈ.எஸ் இன் அதிகம் விற்பனையாகும் விளையாட்டாக அமைந்தது.
விருதுகள்
சூப்பர் மரியோ வேர்ல்ட்டிற்கு ஆண்டின் விளையாட்டுக்கான விருதுகளை நிண்டெண்டோ பவர் மற்றும் பவர் பிளேயர் வழங்கின. பல விமர்சகர்கள் எல்லா காலத்திலும் மிகச்சிறந்த நிகழ்பட விளையாட்டுகளில் ஒன்றாக அறிவித்தனர். 2014 ஆம் ஆண்டில் நிண்டெண்டோ இதழ் எல்லா நேரத்திலும் மூன்றாவது பெரிய நிண்டெண்டோ விளையாட்டாக மதிப்பிட்டது. 2012 ஆம் ஆண்டில் நிண்டெண்டோ பவர் சூப்பர் மரியோ வேர்ல்டு ஐந்தாவது மிகப் பெரிய விளையாட்டு என்று மதிப்பிட்டது. 2007 ஆம் ஆண்டில், ரெட்ரோ கேமர் இதை எல்லா நேரத்திலும் சிறந்த இயங்குதள விளையாட்டாக மதிப்பிட்டது. அதே நேரத்தில் யுஸ்கேமர் இதை 2015 ஆம் ஆண்டில் சிறந்த சூப்பர் மரியோ இயங்குதள விளையாட்டாக பட்டியலிட்டது.
குறிப்புகள்
பகுப்பு:நிகழ்பட ஆட்டங்கள்
பெருமாண்டி வரதராஜப்பெருமாள் கோயில்
பெருமாண்டி வரதராஜப்பெருமாள் கோயில் தமிழ்நாட்டில் அரியலூர் மாவட்டம், பெருமாண்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப் பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
குவளைக்கால் சௌந்தரேஸ்வரர் கோயில்
குவளைக்கால் சௌந்தரேஸ்வரர் கோயில் தமிழ்நாட்டில் திருவாரூர் மாவட்டம், குவளைக்கால் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சௌந்தரேஸ்வரர், சௌந்தரநாயகி சன்னதிகள் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிம்சன் கோடு
வடிவவியலில், ABC முக்கோணத்தின் சுற்று வட்டத்தின் மீதுள்ள ஒரு புள்ளி P எனில் அப்புள்ளிக்கு மிக அருகாமையில், AB, AC, BC ஆகிய மூன்று கோடுகளின் மீது அமையும் மூன்று புள்ளிகளும் நேர்கோட்டமைபவையாக இருக்கும். இந்த மூன்று புள்ளிகளின் வழியாகச் செல்லும் கோடு, P புள்ளியின் சிம்சன் கோடு (Simson line) ஆகும். இக்கோடு இசுக்காட்டுலாந்து கணிதவியலாளர் இராபர்ட்டு சிம்சன் பெயரால் அழைக்கப்படுகிறது. இருப்பினும், இசுக்காட்டுலாந்து கணிதவியலாளரும் வானிலையாளருமான வில்லியம் வாலசுதான் இக்கருத்துருவை முதன்முதலாக 1799 இல் வெளியிட்டார்.
இதன் மறுதலையும் உண்மையாகும்.
இருத்தலை நிறுவல்
L, M, N புள்ளிகள் மூன்றும் நேர்கோட்டமைபவை என நிறுவுவதற்கு எனக் காட்ட வேண்டும்.
நிறுவல்: படத்தில் தரவுகளின் படி, PCAB ஒரு வட்ட நாற்கரம்
எனவே L, M, N புள்ளிகள் மூன்றும் நேர்கோட்டமைபவை என்பது நிறுவப்படுகிறது.
சிக்கலெண் தளத்தில்
முக்கோணத்தை சிக்கலெண் தளத்தில் எடுத்துக்கொள்ள, அலகு சுற்றுவட்டம் கொண்ட ABC முக்கோணத்தின் உச்சிகளின் சிக்கலெண் ஆயதொலைகள் a, b, c; சுற்றுவட்டத்தின் மீதுள்ள ஒரு P புள்ளியின் ஆயதொலைவு p எனில் இப்புள்ளியின் சிம்சன் கோடானது கீழுள்ள சமன்பாட்டை நிறைவு செய்யும் புள்ளிகளாலான (z) கணமாகும்:
\bar{z}, என்பது z இன் இணைச் சிக்கலெண்.
வெளியிணைப்புகள்
பகுப்பு:முக்கோண வடிவவியல்
ஆஞ்சநேயர் கோயில்
ஆஞ்சநேயர் கோயில் என்பது இந்துக் கோயிலின் கருவறையில் அனுமன் அம்சமாக விளங்கும் மூலவர் தெய்வம் வீற்றிருக்கும் பட்சத்தில், அக்கோயில் ஆஞ்சநேயர் கோயில் என்று அழைக்கப்படுகிறது. ஆஞ்சநேயர் கோயில், வைணவ நெறியைப் பின்பற்றி பூசைகள் நடைபெறும் வழிபாட்டுத் தலமாகும்.
நாமக்கல் ஊரிலுள்ள ஆஞ்சநேயர் கோயில், நாமக்கல், சென்னை நங்கநல்லூர் ஊரிலுள்ள சென்னை ஆதி வ்யாதி ஹர பக்த ஆஞ்சநேயர் கோயில்  ஆகியவை தமிழ்நாட்டிலுள்ள சில முக்கியமான ஆஞ்சநேயர் கோயில்களாகும்.
மேற்கோள்கள்
பகுப்பு:இந்துக் கோயில்கள்
மகாபாரதம் (2013 தொலைக்காட்சித் தொடர்)
மகாபாரதம் என்பது விஜய் தொலைக்காட்சியில் அக்டோபர் 7, 2013 முதல் ஒளிபரப்பான ஒரு புராண தொன்மவியல் காவியத்தொடர் ஆகும். இந்த தொடர் திங்கள் முதல் வெள்ளி வரை இரவு 7 மணிக்கு ஒளிபரப்பானது. இக்காவியம் 100 கோடி பொருள் செலவில் எடுக்கப்பட முதல் இந்திய தொடர் ஆகும். இந்த தொடருக்கு வி. பாலகிருஷ்ணன் வசனம் எழுத, பாடலாசிரியர் ருக்மணி ரமணி பாடல் எழுதியுள்ளார்.
இந்த தொடர் ஸ்டார் பிளஸ் தொலைக்காட்சியில் ஒளிபரப்பான 'மகாபாரத்' என்ற தொடரின் தமிழாக்கம் ஆகும். இந்த தொடர் செப்டம்பர் 22, 2013 முதல் ஆகத்து 16, 2014 வரை ஒளிபரப்பாகி 267 அத்தியாங்களுடன் நிறைவு பெற்றது.
மல்லிகா சாராபாய்
மல்லிகா சாராபாய் (Mallika Sarabhai)  (பிறப்பு:மே 9, 1954) ஒரு இந்திய சமூக ஆர்வலரும் மற்றும் பிரபல நடனக் கலைஞருமாவர். இவர் மறைந்த இந்திய விண்வெளி ஆராய்ச்சி நிபுணர் விக்ரம் சாராபாய் - பிரபல நடனக் கலைஞர் மிருணாளினி சாராபாய் தம்பதியினரின் மகளான இவர் ஒரு திறமையான குச்சிபுடி மற்றும் பரதநாட்டிய நடனக் கலைஞராவார். மேலும்,சமூக மாற்றம் மற்றும் மாற்றத்திற்காக கலைகளைப் பயன்படுத்துவதில் நிபுணத்துவம் பெற்றவராவார். 2009ஆம் ஆண்டு நாடாளுமன்றத் தேர்தலில் பாரதிய ஜனதா கட்சியின் மூத்த தலைவர் லால் கிருட்டிண அத்வானியை எதிர்த்துப் போட்டியிட்டார். இதனால் நாடு முழுவதும் பிரபலம் அடைந்த மல்லிகா சாராபாய் அந்தத் தேர்தலில் வெற்றி பெறவில்லை.
மகாபாரதம் (2013 தொலைக்காட்சித் தொடர்)
விமர்சனங்கள்
தொடரின் வசனங்கள் முழுக்க முழுக்க தமிழ்மொழியில் மொழிபெயர்க்கப்படவில்லை என்றும், தமிழ் மொழிபெயர்ப்பில் சமஸ்கிருத வார்த்தைகளே நிறைந்துள்ளன என்று விமர்சனங்கள் முன் வைக்கப்பட்டுள்ளன.
மல்லிகா சாராபாய்
ஆரம்ப கால வாழ்க்கை
மல்லிகா சாரபாய் இந்தியாவின் குசராத்தின் அகமதாபாத்தில் விக்ரம் சாராபாய் மற்றும் மிருணாளினி சாராபாய் ஆகியோருக்குப் பிறந்தார். 1974 ஆம் ஆண்டில் அகமதாபாத், இந்திய மேலாண்மைக் கழகத்திலிருந்து முதுகலை வணிக மேலாண்மை மற்றும் குசராத்து பல்கலைக்கழகத்தில் நிறுவன நடத்தையில் முனைவர் பட்டம் பெற்றார். இவர் ஒரு பிரபல நடன இயக்குனரும் மற்றும் நடனக் கலைஞருமாவார். மேலும் சில இந்தி, மலையாளம், குஜராத்தி மற்றும் சர்வதேச படங்களிலும் நடித்துள்ளார்.
மகாபாரதம் (2013 தொலைக்காட்சித் தொடர்)
வெளி இணைப்புகள்
பகுப்பு:ஸ்டார் பிளஸ் தொலைக்காட்சி நிகழ்ச்சிகள் பகுப்பு:விஜய் தொலைக்காட்சி நிகழ்ச்சிகள் பகுப்பு:இந்தித் தொலைக்காட்சி நிகழ்ச்சிகள் பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:2013 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:இந்து தொன்மவியல் தொலைக்காட்சி தொடர்கள் பகுப்பு:இந்தியத் தொலைக்காட்சி நாடகங்கள்‎ பகுப்பு:2014 இல் நிறைவடைந்த இந்தியத் தொலைக்காட்சி நிகழ்ச்சிகள்
மல்லிகா சாராபாய்
தொழில்
இவர் இளம் வயதிலேயே நடனம் கற்கத் தொடங்கினார். மேலும் 15ஆவது வயதில் சினிமாவில் தனது திரைப்பட வாழ்க்கையைத் தொடங்கினார். பீட்டர் ப்ரூக் என்பவரின் மகாபாரத நாடகத்தில் திரௌபதி பாத்திரத்தில் மல்லிகா நடித்தார். மல்லிகா தனது நீண்ட வாழ்க்கையில் பல பாராட்டுகளை வென்றுள்ளார். 1977இல் பாரிசில் தியேட்டர் டி சாம்ப்ஸ் எலிசீஸ் என்ற அரங்கில் நடந்த நடன நிகழ்ச்சியில் பெற்ற கோல்டன் ஸ்டார் விருது அவற்றில் ஒன்றாகும். சாராபாய் ஒரு நடனக் கலைஞராகவும், ஒரு சமூக ஆர்வலராகவும் இருக்கிறார். கலைகளுக்கான மையமான அகமதாபாத்தில் அமைந்துள்ள தர்ப்பனா அகாடமி ஆஃப் பெர்ஃபோர்மிங் ஆர்ட் என்ற நிறுவனத்தை இவர் நிர்வகிக்கிறார். மேலும் நடத்தை மாற்றத்திற்கான ஒரு மொழியாக கலைகளைப் பயன்படுத்துகிறார்.
நிகழ்ச்சி
1975 ஆம் ஆண்டில் வெளியான ஹிமாலே சே ஓன்ச்சா என்ற இந்தித் திரைப்படத்தில் இவர் நடித்திருந்தார். சுனில் தத்தை கதாநாயகனாகக் கொண்டிருந்த படம் வியாபார ரீதியாக வரவேற்பைப் பெறவில்லை. 1986 ஆம் ஆண்டில் பாசு சாட்டர்ஜி இயக்கிய ஷீஷா என்றத் திரைப்படத்தில் மிதுன் சக்கரவர்த்திக்கு இணையாக நடித்தார். 1989 ஆம் ஆண்டில் அவர் சக்தி: தி பவர் ஆஃப் வுமன் என்ற கடினமான நாடக படைப்புகளை நிகழ்த்தினார்.
இந்தியாவின் ஓரங்கட்டப்பட்டவர்கள் எதிர்கொள்ளும் உண்மையான பிரச்சினைகள் குறித்து உயரடுக்கு பள்ளிகள் மற்றும் கல்லூரிகளில் உள்ள குழந்தைகளிடையே விழிப்புணர்வை ஏற்படுத்த ஹர்ஷ் மந்தரின் 'கேட்கப்படாத குரல்கள்' என்ற புத்தகத்தை அடிப்படையாகக் கொண்ட 'அன்சுனி' என்ற நாடகத்திற்கான திரைக்கதையையும் மல்லிகா சாராபாய் எழுதியுள்ளார். இந்த நாடகம் 120 பள்ளிகள் மற்றும் கல்லூரிகளிலும் நடத்தப்பட்டது. அரவிந்த் கவுர் பின்னர் இதே பெயரில் இதை ஒரு நாடகமாக இயக்கியுள்ளார். தர்ப்பனா அகாதமி இந்தியா முழுவதும் பயணம் செய்யும் அன்சுனி என்ற தயாரிப்பு மூலம் மக்கள் விழிப்புணர்வு இயக்கத்தை அறிமுகப்படுத்தியுள்ளது.
எழுத்துப் பணி
மல்லிகா முதலில் சக்தி: தி பவர் ஆஃப் வுமன் என்பதை எழுதத் தொடங்கினார். அதன் பின்னர் இவர் தனது நிகழ்ச்சிகள், மத்திய பிரதேசத்தில் உள்ள இஸ்ரோவின் கல்வி தொலைக்காட்சிக்கான தொலைக்காட்சித் தொடர்கள், திரைக்கதைகள் மற்றும் பரதநாட்டியத்திற்கான புதிய சமகால பாடல் வரிகள் ஆகியவற்றை எழுதியுள்ளார். டைம்ஸ் ஆப் இந்தியா, வனிதா, தி வீக், திவ்யா பாஸ்கர், ஹான்ஸ் மற்றும் டி.என்.ஏ போன்ற பத்திரிக்கைகளிலும் கட்டுரையாளராக இருந்துள்ளார்.
அரசியல்
|2009 ஆம் ஆண்டு பொதுத் தேர்தலில் சுயேட்சை வேட்பாளராக காந்திநகர் மக்களவைத் தொகுதிக்கு பாரதீய ஜனதாகட்சியின் பிரதமர் வேட்பாளர் எல்.கே.அத்வானிக்கு எதிராக தனது வேட்புமனுவை 2009 மார்ச் 9 அன்று மல்லிகா சாராபாய் அறிவித்தார். இறுதியில், இவர் எல். கே. அத்வானியிடம் ஒரு பெரிய வாக்கு வித்தியாசத்தில் தோற்றார். மேலும், இவரது தேர்தல் வைப்புத்தொகையை இழந்தார்.
கிழக்கு புருன்சுவிக் நகரியம், நியூ செர்சி
கிழக்கு புருன்சுவிக் நகரியம் ( East Brunswick Township ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மிடில்செக்சு கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 22.27 சதுர கிலோ மீற்றர் பரப்பளவைக் கொண்டுள்ளது. இதில் 21.70 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.57 சதுர கிலோ மீற்றர் பிரதேசம் நீரினால் சூழப்பட்டுள்ளது.
மேற்கோள்கள்
பகுப்பு:மிடில்செக்சு மாவட்ட நகரங்கள்
வளர்ச்சி
வளர்ச்சி என்பது பின் வருவனவற்றைக் குறிக்கும்.
ஸ்ரீபாத பினாகபாணி
ஸ்ரீபாத பினாகபாணி (தெலுங்கு: శ్రీపాద పినాకపాణి - English: Sripada Pinakapani) (ஆகத்து 13, 1913 - மார்ச்சு 11, 2013) ஒரு மருத்துவர், பேராசிரியர் மற்றும் கருநாடக இசைப்பாடகரும் ஆவார்.
தொழில் வாழ்க்கை
இவரின் குறிப்பிடத்தக்க மாணவர்கள்:
பாலகிருஷ்ணம்பட்டி
பாலகிருஷ்ணம்பட்டி (ஆங்கிலம்:Balakrishnampatti), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டம், துறையூர் வட்டத்தில் இருக்கும் ஒரு பேரூராட்சி ஆகும்.
அமைவிடம்
பாலகிருஷ்ணம்பட்டி பேரூராட்சி, திருச்சிக்கு வடமேற்கே 69 கிமீ தொலைவில் உள்ளது.
பேரூராட்சியின் அமைப்பு
12.35 சகிமீ பரப்பும், 15 வார்டுகளும்,  30  தெருக்களும் கொண்ட இப்பேரூராட்சி  துறையூர்  (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி   2,481  வீடுகளும்,  8,635 மக்கள்தொகையும் கொண்டது.
ஆதாரங்கள்
திருச்சிராப்பள்ளி மாவட்டத்தில் உள்ள பேரூராட்சிகள் பகுப்பு:திருச்சிராப்பள்ளி மாவட்டம்
அனத்தோலியப் படவரியுருக்கள்
அனத்தோலியப் படவரியுருக்கள் (Anatolian hieroglyphs) என்பன நடு அனத்தோலியாவில் தோன்றி வளர்ந்த உள்நாட்டுக்குரிய உருபனெழுத்து முறை ஆகும். இம்முறையில் ஏறத்தாழ 500 குறியீடுகள் காணப்படுகின்றன. இவை ஒருகாலத்தில் இட்டைட்டு படவரியுருக்கள் (Hittite hieroglyphs) என அழைக்கப்பட்டுவந்தன. எனினும் இது இட்டைட்டு மொழிக்கன்றி லூவிய மொழிக்காகவே உருவானவை. இதனால் ஆங்கில நூல்களில் இவை லூவியப் படவரியுருக்கள் எனவும் குறிக்கப்பட்டன. எழுத்து அமைப்பியல் அடிப்படையில் இது எகிப்தியப் படவரியுருக்களை ஒத்தது. ஆனால், அனத்தோலியப் படவரியுருக்கள், எகிப்தினதைப் போல் புனிதத்தன்மை கொண்டவையாகக் கருதப்படவில்லை. அத்துடன் இட்டைட்டு ஆப்பெழுத்துக்களுடனும் இதற்குத் தொடர்பு இருப்பதாகத் தெரியவில்லை.
வரலாறு
அனத்தோலியப் படவரியுருக்கள் கிமு மூன்றாவது ஆயிரவாண்டு, இரண்டாவது ஆயிரவாண்டுக் காலப் பகுதிகளில் அனத்தோலியாவிலும், தற்கால சிரியப் பகுதிகளிலும் பரவியிருந்ததற்கான சான்றுகள் உள்ளன. இவற்றின் மிக முந்திய எடுத்துக்காட்டுகள், தனிப்பட்டவர்களின் முத்திரைகளிலேயே காணப்படுகின்றன. இவற்றில் உள்ள குறிகள் பெயர்கள், பதவிகள், மங்கலக் குறியீடுகள் போன்றவையே எனக் கருதப்படுகின்றது. அத்துடன், இவை ஒரு மொழிக்கு உரியனவா என்பதும் உறுதியாகத் தெரியவில்லை. பெரும்பாலான உண்மை எழுத்துக்கள் கல்வெட்டுக்களாகவே காணப்படுகின்றன. சில ஈயத் தகடுகளில் எழுதப்பட்டவைகளும் உண்டு.
மேற்கோள்கள்
பகுப்பு:எழுத்து முறைகள்
அம்பாந்தோட்டை பிரதேச செயலாளர் பிரிவு
அம்பாந்தோட்டை பிரதேச செயலாளர் பிரிவு (Hambantota Divisional Secretariat, හම්බන්ෙතොට ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 30 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 57053 ஆகக் காணப்பட்டது.
வெளியிணைப்புக்கள்
பகுப்பு:அம்பாந்தோட்டை மாவட்டப் பிரதேச செயலாளர் பிரிவுகள்
டப்ரின் குரூவ் பூங்கா
பகுப்பு:ரொறன்ரோ பூங்காக்கள்
பெலின்-பூராகா பட்டகம்
பெலின்-பூராகா பட்டகம் (Pellin–Broca prism) என்பது மாறாத விலக்கத்தைக் கொண்ட நிறப்பிரிகைத் திறனையுடைய பட்டகமாகும். இது அபி பட்டகத்திற்கு இணையானது.
பிரான்சு நாட்டைச் சார்ந்த பெலின் மற்றும் ஆந்த்ரே பூராகா ஆகிய இயற்பியலாளர்களால் வடிவமைக்கப்பட்டது.
இது நான்கு பக்கங்களைக் கொண்ட கண்ணாடி பட்டகமாகும். 90°, 75°, 135°, மற்றும் 60° ஆகிய பக்கக் கோணங்களைக் கொண்டது. AB என்ற பக்கம் வழியாக உள்ளே நுழையும் ஒளி, BC என்ற பக்கம் வழியாக முழு அக எதிரொளிப்பை அடைகிறது. AD என்ற பக்கம் வழியாக வெளியேறுகிறது. உள் நுழையும் ஒளியில் ஒரு குறிப்பிட்ட அலைநீளம் கொண்ட ஒளி மட்டும் 90° கோணம் ஒளி விலகலடைகிறது. O என்ற புள்ளி வழியாகச் செல்லும் அச்சின் வழியாகப் பட்டகத்தைச் சுழற்றும் போது BC ஒளி எதிரொளிப்புப் பக்கம் வழியாகச் செல்லும் ஒரு குறிப்பிட்ட அலைநீளம் 90° கேணம் விலகலடைகிறது.
இந்த பட்டகம், சீரொளியிலிருந்து வரும் பல அலைநீளங்களிலிருந்து, ஒரு குறிப்பிட்ட அலைநீளத்தைப் பிரிக்க உதவுகிறது. இந்தக் காரணங்களுக்காக ஒளி அணு அலைமாலையியலில், இவ்வகை பட்டகங்கள் பயன்படுத்தப்படுகின்றன.
மேற்கோள்கள்
பகுப்பு:பட்டகங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
வீரவசந்தராயர் மண்டபம், மதுரை மீனாட்சி கோயில்
வீரவசந்தராயர் மண்டபம், மதுரை மீனாட்சி கோயிலின் கிழக்கு வாசல் வழியாக சுவாமி சந்நதிக்கு செல்லும் வழியில், ஆயிரங்கால் மண்டபத்தின் முன்புறத்தில் அமைந்துள்ளது. 400 ஆண்டுகள் பழமையான இம்மண்டபம் 7,000 சதுர அடி பரப்பளவு கொண்டது. இம்மண்டபம் பூஜைப் பொருட்கள், மரம், உலோகம் மற்றும் பிளாஸ்டிக்கிலான பொம்மைகள் மற்றும் கலைப்பொருட்கள் விற்பனை செய்யும் அறுபதுக்கும் மேற்பட்ட கடைகள் கொண்டது. இம்மண்டபத்தின் நடுவில், சுவாமியை நோக்கியவாறு நந்தி சிலை உள்ளது.
தீ விபத்து
2 பிப்ரவரி 2018 (வெள்ளிக்கிழமை) அன்று இரவில் கோயில் கதவுகள் பூட்டியப் பின்னர், மண்டபத்தில் இருந்த ஒரு கடையில் ஏற்பட்ட மின்கசிவு காரணமாக பெருந் தீவிபத்து ஏற்பட்டது. இத்தீவிபத்தில் 40 கடைகள் முற்றிலும் தீயில் அழிந்ததுடன், தீயின் கடும் வெப்பத்தின் காரணமாக, வீரவசந்தராய மண்டபத்தின் மேற்கூரையும், கருங்கல் தூண்களும், பக்கவாட்டுச் சுவர்களும் பலத்த சேதமுற்று இடிந்து விழுந்தது. மண்டபத்தின் மூன்றில் ஒரு பகுதி முற்றிலும் சேதமடைந்துள்ளது ஆனால் அருகில் உள்ள ஆயிரங்கால் மண்டபம் சேதமின்றி தப்பியது. தற்போது இம்மண்டபத்தில் இருந்த மீதமுள்ள கடைகள் வெளியேற்றப்பட்டது. மண்டபத்தின் சீரமைப்பு பணிக்காக வீரவசந்தராயர் மண்டபம் மற்றும் ஆயிரங்கால் மண்டத்தின் பகுதிகள் பக்தர்கள் செல்லாதவாறு மூடப்பட்டுள்ளது.
மறுசீரமைப்பு
2021-ஆம் ஆண்டில் மதுரை மீனாட்சி கோயிலில் குடமுழுக்கு]] நடைபெற உள்ளதால், வீரவசந்தராயர் மண்டபத்தின் மறுசீரமைப்புப் பணிகளை 3 பகுதிகளாக மேற்கொள்ள திட்டமிடப்பட்டது. புனரமைப்புப் பணியில் நாமக்கல் பகுதியில் உள்ள கருங்கற்களை சில குவாரிகளில் தேர்வு செய்து வெட்டி எடுப்பது முதல் பகுதியாகவும், அதை அங்கிருந்து கோயிலுக்கு எடுத்து வருவதை மற்றொரு பகுதியாகவும், கட்டுமானப் பணியை மூன்றாவது பகுதியாகவும் மேற்கொள்ள நடவடிக்கை எடுக்கப்பட்டுள்ளது. தற்போது சீரமைப்பு பணிகள் முதல் கட்டப் பணி முடிந்து, இரண்டாம் பணியில் துவக்க நிலையில் உள்ளது. வீரவசந்தராயர் மண்டபம் சீரமைப்பு
மேற்கோள்கள்
பகுப்பு:மதுரை
கேள்வி-பதில் வலைத்தளங்களின் பட்டியல்
இது கேள்வி-பதில் வடிவமைப்பில் உள்ள வலைத்தளங்களின் பட்டியல் ஆகும்.
சான்றுகள்
பகுப்பு:இணையம் பகுப்பு:பட்டியல்கள்
இராம் பிரகாசு பம்பா
இராம் பிரகாசு பம்பா (Ram Prakash Bambah)(பிறப்பு 17 செப்டம்பர் 1925)  என்பவர் எண் கோட்பாடு மற்றும் தனி வடிவியலில் பணிபுரியும் ஓர் இந்தியக் கணிதவியலாளர் ஆவார்.
கல்வி மற்றும் பணி
பம்பா லாகூரில் உள்ள அரசு கல்லூரி பல்கலைக்கழகத்தில் இளங்கலை பட்டமும், லாகூரில் உள்ள பஞ்சாப் பல்கலைக்கழகத்தில் முதுகலைப் பட்டமும் பெற்றார். பின்னர் முனைவர் பட்டப்படிப்புக்காக இங்கிலாந்து சென்றார். 1950-ல், லூயிஸ் ஜே. மோர்டெல் மேற்பார்வையின் கீழ், கேம்பிரிச்சில் உள்ள செயின்ட் ஜான்ஸ் கல்லூரியில் இப்பட்டம் பெற்றார். இந்தியாவிற்குத் திரும்பிய இவர் 1952ஆம் ஆண்டு சண்டிகர், பஞ்சாப் பல்கலைக்கழகம், விரிவுரையாளராக பணியில் சேர்ந்து, 1957 ஆம் ஆண்டு பேராசிரியராகப் பதவி உயர்வு பெற்றார். பஞ்சாப் பல்கலைக்கழக பணியோடு அமெரிக்காவின் ஓகைய்யோ மாநிலப் பல்கலைக்கழகத்தில் 1964 முதல் 1969வரை பணியாற்றினார். அமெரிக்காவில் இவர் 1993ஆம் ஆண்டு பஞ்சாப் பல்கலைக்கழகத்திலிருந்து பணி ஓய்வுபெற்றார்.
பம்பா இந்தியக் கணித சங்கத்தின் தலைவராக 1969ஆம் ஆண்டும் பஞ்சாப் பல்கலைக்கழகத்தின் துணைவேந்தராக 1985 முதல் 1991 வரைப் பதவி வகித்தார்.
விருதுகளும் கௌரவங்களும்
பம்பா இந்தியத் தேசிய அறிவியல் கழகத்தின் சகாவாக 1955ல் தேர்ந்தெடுக்கப்பட்டார் 1979-ல் இவருக்கு சீனிவாச ராமானுசன் பதக்கம் வழங்கப்பட்டது. 1974-ல் இந்திய அறிவியல் கழகத்திற்குத் தேர்ந்தெடுக்கப்பட்டார். 1988-ல் இந்தியத் தேசிய அறிவியல் கழகத்தின் ஆர்யபட்டா பதக்கத்தையும் இந்திய அரசின் பத்ம பூசண் விருதையும் பெற்றார்.
மேற்கோள்கள்
பகுப்பு:வாழும் நபர்கள் பகுப்பு:1925 பிறப்புகள் பகுப்பு:பத்ம பூசண் விருது பெற்றவர்கள்
கொல்லாரிபெட்டா
கொல்லாரிபெட்டா (Kolaribetta) என்பது இந்தியாவின் தமிழ்நாட்டில் அமைந்துள்ள மேற்குத் தொடர்ச்சி மலையின் நீலகிரி மலைகளில் இரண்டாவது மிக உயர்ந்த சிகரம் ஆகும்.
இது தமிழகத்தின் நீலகிரி மாவட்டத்தின் உதகமண்டலம் வட்டத்தில் அமைந்துள்ளது. இந்த சிகரம், அவலாஞ்சி பகுதியில் இருந்து 10 கி.மீ. தொலைவில் உள்ளது.
இது முக்கூர்த்தி தேசிய பூங்கா மற்றும் சாலியார் நதிப் படுகையில் மிக உயரமான இடமாகும். இது கடல் மட்டத்திலிருந்து 2,630 மீ உயரத்தில் உள்ளது.
இங்கு நீலகிரி மந்தி, நீலகிரி வரையாடு, நீலகிரி கரும் வெருகு ஆகியன காணப்படுகின்றன.
இப்பகுதியில் உள்ள பிற முக்கிய சிகரங்களாக தொட்டபெட்டா, குடிகாடு (2,590மீ), முக்கூர்த்தி (2,554மீ), பிச்சால்பெட்டா (2,544மீ), டெர்பெட்டா (2,531மீ) சுனோடான் (2,531மீ) உள்ளன.
மேற்கோள்கள்
பகுப்பு:தமிழ்நாட்டில் உள்ள மலைகள் பகுப்பு:மேற்குத் தொடர்ச்சி மலைத்தொடரிலுள்ள மலைகள்
தேசிய பிரெய்லி நூலகம்
மேற்கோள்கள்
பகுப்பு:நேபாளம்
காறை எலும்பு முறிவு
காறை எலும்பு முறிவு எல்லா வயதினரிலும் ஏற்பட வாய்ப்புள்ள  பொதுவான ஓர் எலும்பு முறிவாகும். கையை நீட்டியபடி கீழே விழுவதாலோ அல்லது தோள் பட்டையில் அடிபடுவதாலோ இது உண்டாகிறது.
காறை எலும்பின் நீளத்தை உள், நடு மற்றும் வெளி என்று முப்பங்காகப் பிரித்தால் நடுப்பகுதிக்கும் வெளிப்பகுதிக்கும் இடையே உள்ள பகுதியே பெரும்பாலும் முறிவுக்கு ஆளாகும் பகுதியாகும். காறை எலும்பில் பொருந்தியுள்ள தசைகள் சுருங்குவதால் முறிவடைந்த இரு பகுதிகளும் இடம் நகருகின்றன. ஸ்டெர்னோகிளிடோமாஸ்டாய்டு (sternocleidomastoid) தசை சுருங்குவதால் நடுவொட்டிய (medial) பகுதி மேல் நோக்கி இடம் பெயருகிறது. பெக்டோரலிஸ் மேஜர் (pectoralis major)தசை சுருங்குவதால் நடு விலகிய (lateral) பகுதியை கீழ் நோக்கியும் நடுநோக்கியும் இழுக்கும்.
நோயறிதல்
விபத்து - அடிபட்ட பின் வலி மற்றும் வீக்கம் ஏற்படுதல் X - கதிர் படத்தில் எலும்பு முறிவு தெளிவாகத் தெரியும்.
மருத்துவம்
காறை எலும்பு முறிவு எளிதில் சேரக் கூடியது. பெரும்பாலான நோயருக்கு முக்கோண வடிவ தாங்குவானே போதும். இளம் வயதினருக்கு 8-வடிவக் கட்டு போட வேண்டும். வெகு அரிதாகவே அறுவை சிகிச்சை தேவைப்படும்.
தாமதமாக வரும் கோளாறுகள்
பகுப்பு:எலும்புகள்
நவ
நவ என்ற வடமொழிச் சொல் புதிய (Neo), ஒன்பது ஆகியவற்றைக் குறிக்கப்பயன்படுகிறது.
ஒன்பது என்பதில் பின்வரும் இடங்களில் பயன்படுகிறது:
புதிய என்பதில் பின்வரும் இடங்களில் பயன்படுகிறது:
தமிழ்த் திரைப்படங்களின் பட்டியல், 2021
தமிழ்த் திரைப்படங்களின் பட்டியல் 2020 என்பது 2021 ஆம் ஆண்டு தமிழகத் திரைப்படத்துறையில் அல்லது தமிழ் மொழியில் வெளியான திரைப்படங்களின் பட்டியல் ஆகும்.
மேற்கோள்கள்
பகுப்பு:தமிழ்த் திரைப்படங்களின் பட்டியல்கள்
கவண் (திரைப்படம்)
கவண் 2017 ஆவது ஆண்டில் வெளியாகியுள்ள ஓர் இந்தியத் தமிழ்த் திரைப்படமாகும். கே. வி. ஆனந்த் இயக்கியுள்ள இத்திரைப்படத்தின் கதையை, அவரும் சுபாவும் எழுதியுள்ளனர். ஏஜிஎஸ் என்டர்டெயின்மென்ட் நிறுவனம் தயாரித்துள்ள இத்திரைப்படத்தில் விஜய் சேதுபதி, மடோனா செபாஸ்டியன் ஆகியோர் முக்கிய வேடங்களிலும், அகஷ்தீப் சைகா, போஸ் வெங்கட், டி. ராஜேந்தர், விக்ராந்த், பாண்டியராஜன், ஜெகன் ஆகியோர் இதர துணை வேடங்களிலும் நடித்துள்ளனர். ஹிப்ஹாப் தமிழா இசையமைத்துள்ள இத்திரைப்படம் 2017 மார்ச் 31 அன்று வெளியாகியுள்ளது. இத்திரைபடத்திலவிஜய்சேதுபதி முதல்முறையாக இரட்டை வேடத்தில் நடித்துள்ளா
பாடல்கள்
கபிலன் வைரமுத்து
வெளியிணைப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜய் சேதுபதி நடித்த திரைப்படங்கள்
கார்போ வேதியியல்
கார்போ வேதியியல் (Carbochemistry) என்பது புகைமிகு நிலக்கரி, அனல்மிகு நிலக்கரி, பழுப்பு நிலக்கரி, கிராபைட்டு, மரக்கரி போன்ற கரிவகைகள் பயனுள்ள பொருட்கள் மற்றும் மூலப்பொருட்களாக மாற்றமடைவதைப் பற்றி ஆய்வு செய்கின்ற ஓர் அறிவியல் பிரிவாகும். கார்பனாக்கல் மற்றும் கற்கரியாக்கம் போன்ற வளிமநீக்க முறைகள், வளிமயேற்ற முறைகள், கரியை நீர்மமாக்கல் போன்ற செயல்முறைகள் கார்போ வேதியியலில் பயன்படுத்தப்படுகின்றன. கார்பனாக்கல் மற்றும் கற்கரியாக்கம் போன்ற வளிமநீக்க முறைகள், வளிமயேற்ற அல்லது வளிமமாக்கல் முறைகள், கரியை நீர்மமாக்குவதற்காக கார்போ வேதியியலில் பயன்படுத்தப்படும் செயல்முறைகள் ஆகும்.
வரலாறு
கார்போ வேதியியலின் தொடக்கம் 16 வது நூற்றாண்டிலிருந்து தொடங்குகிறது. அக்கால கட்டத்தில் இரும்புத் தாதுக்களை உருக்குவதற்கு அதிக அளவில் மரக்கரி தேவைப்பட்டது. மரங்களிலிருந்து பெறப்படும் மரக்கரி மிகமெதுவான செயல்முறையில் நடைபெறுவதால் கரியைப் பற்றிய ஆய்வுகள் முக்கியத்துவம் பெற்றன. தூய நிலக்கரியின் பயன்பாடு கடினமானதாக இருந்தது, ஏனெனில் இதிலிருந்து திரவ மற்றும் திடப்பொருட்கள் மிகுதியாக உற்பத்தி செய்யப்பட்டன. எனவே மரக்கரி உற்பத்தியை மேம்படுத்த மரங்கள் உலைகளில் உட்செலுத்தப்பட்டு சுட்ட நிலக்கரி தயாரிக்கப்பட்டது. யான் கிளேட்டான் 1684 இல் நிலக்கரி வாயுவைக் கண்டறிந்தார். நிலக்கரி எரியும்போது நிலக்கரி வாயு உருவாகிறது என்பதை இராயல் கழகத்தில் விவரித்தார்
ரூகி சதுர்வேதி
ரூகி சதுர்வேதி சைனியோல் (Ruhi Chaturvedi Chaturvedi)(பிறப்பு 27 ஏப்ரல் 1993) என்பவர் இந்திய வடிவழகி மற்றும் நடிகை ஆவார். இவர் ஜீ தொலைக்காட்சியில் ஏக்தா கபூரின் இந்தியத் தொலைக்காட்சி தொடரான சோப் ஓபரா குண்டலி பாக்யாவில் எதிர்மறையான பாத்திரமான செர்லின் குரானாவாக நடித்ததற்காக மிகவும் பிரபலமானவர்.
தொழில்
ரூகி 2010ஆம் ஆண்டு மிஸ் இந்தியா உலகளவில் இறுதிப் போட்டியாளராக இருந்தார். இவர் லேக்மி பேசன் வீக், இந்தியா பேசன் வீக், ராக்கி ஸ்டார், ஜெ. ஜெ. வாலையா, விக்ரம் பாதணிசு, ரீட்டு குமார் மற்றும் ரீட்டு பெரி போன்ற நிறுவனங்களுக்கு வடிவழகராக பணியாற்றியுள்ளார்.
ரூகி சதுர்வேதி 2012ஆம் ஆண்டு இசை சார்ந்த பரபரப்பூட்டும் திரைப்படமான ஆலாப் மூலம் அறிமுகமானார். இதில் இவர் கதாநாயகிகளில் ஒருவராக நடித்தார்.
2017ஆம் ஆண்டில் சதுர்வேதி பிரபலமடைந்தார். ரூகி ஏக்தா கபூரின் நாடகத் தொடரான குண்டலி பாக்யாவில் ஷெர்லின் ரிஷப் லூத்ராவாக நடிக்கத் தேர்ந்தெடுக்கப்பட்டு நடித்தார். மற்றொரு பிரபலமான நாடகத் தொடரான குங்குமம் பாக்யாவிலும் ரூகி நடித்துள்ளார்.
தனிப்பட்ட வாழ்க்கை
ரூகி சதுர்வேதி இராசத்தான் செய்ப்பூரில் பிறந்தார். மும்பையில் உள்ள தெய்வக் குழந்தைப் பள்ளியில் பள்ளிப்படிப்பை முடித்தார். பின்னர் பவன் கல்லூரியில் சேர்ந்து வரலாற்றில் இளங்கலைப் படிப்பை முடித்தார்.
2 திசம்பர் 2019 அன்று, சதுர்வேதி தனது நீண்ட நாள் காதலரான சிவேந்திர சைனியோலை தனது குடும்ப உறுப்பினர்கள், உறவினர்கள் மற்றும் நெருங்கிய நண்பர்கள் கலந்து கொண்ட ஒரு தனிப்பட்ட விழாவில் திருமணம் செய்து கொண்டார்.
மேற்கோள்கள்
<references group="" responsive="1">
வெளி இணைப்புகள்
பகுப்பு:1993 பிறப்புகள் பகுப்பு:இந்தி தொலைக்காட்சி நடிகைகள் பகுப்பு:இந்திய தொலைக்காட்சி நடிகைகள் பகுப்பு:வாழும் நபர்கள்
அயன்சுத்தமல்லி கம்பப்பெருமாள் கோயில்
அயன்சுத்தமல்லி கம்பப்பெருமாள் கோயில் தமிழ்நாட்டில் அரியலூர் மாவட்டம், அயன்சுத்தமல்லி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏ. என். பிரகலாத ராவ்
'''ஏ.என். பிரகலாத ராவ்''' (பிறப்பு: 1953 சூலை 24) ஒரு இந்திய எழுத்தாளர் மற்றும் கன்னட மொழி மொழி குறுக்கெழுத்துப் புதிர் தொகுப்பி/கட்டமைப்பாளர் ஆவார்.
தொழில்
ஏ.என். பிரகலதா ராவ் இந்தியாவின் கர்நாடகாவின் கோலார் மாவட்டத்தில் உள்ள அபானியில் பிறந்தார். பத்திரிகையாளராகத் தனது வாழ்க்கையைத் தொடங்கிய இவர், ஹொனுடி என்னும் பத்திரிக்கையின் நிறுவனர் மற்றும் ஆசிரியராக இருந்தார்.
குறுக்கெழுத்து தொகுப்பில் ராவின் ஈடுபாடு ஒரு பொழுதுபோக்காகும். இது 1970களின் நடுப்பகுதியில் ஒரு மாணவராக இருந்தபோது கன்னடம் மற்றும் ஆங்கில குறுக்கெழுத்துக்களைத் தீர்ப்பதற்கான ஆர்வத்திலிருந்து வளர்ந்தது. இவர் 1983ஆம் ஆண்டில் கர்நாடக தகவல் துறையில் ஒரு மக்கள் தொடர்பு அலுவலராகச் சேர்ந்தார். அந்த நேரத்தில் இவர் தீவிரமாக குறுக்கெழுத்துகளைத் தொகுக்கத் தொடங்கினார். இவர் இப்போது கர்நாடக அரசின் சமூக நலத்துறை அமைச்சருக்கு மக்கள் தொடர்பு அதிகாரியாக பணியாற்றுகிறார். மேலும் தினமும் புதிர்களைத் தொகுக்கிறார். சில நேரங்களில் இவரது மனைவியின் உதவியுடன் இப்பணியை செய்து வருகிறார். இவர் கருப்பொருள் புதிர்களில் நிபுணத்துவம் பெற்றவர். மேலும் திரைப்படங்கள் மீது விருப்பம் கொண்டவர். பிரஜா வாணி, சம்யுக்த கர்நாடகா, சக்தி, மங்களா, விஜய கர்நாடகா மற்றும் ஈ சஞ்சே போன்ற தினசரி, வார மற்றும் பதினைந்து வெளியீடுகளில் இவரது குறுப்புப்புதிர்கள் வெளிவந்துள்ளன. இப்போது இவர் விஜய கர்நாடகா, சம்யுக்தா கர்நாடகா மற்றும் பிரஜாவணி (சகாபதி) ஆகியவற்றுக்குத் தினசரி குறுக்கெழுத்துக்களை உருவாக்கி வருகிறார். 2018 சூலை இறுதிக்குள் இவர் 42,000 குறுக்கெழுத்துக்கள் மற்றும் வினாடி வினா புதிர்களைத் தொகுத்துள்ளார். ஆரம்பத்தில் குறுக்கெழுத்துப்புதிர்களைத் தொகுக்க இரண்டு மணிநேரம் எடுத்துக் கொண்ட இவர் தற்போது 20 நிமிடங்களே எடுத்துக்கொள்கிறார்.
குறுக்கெழுத்துக்களைத் தயாரிப்பதைத் தவிர, ராவ் பல வெளியீடுகளுக்கான வினாடி வினாக்களையும் அமைத்துள்ளார்.. இவரது வீட்டின் முன் சுவரில் கருப்பு மற்றும் வெள்ளை ஓடுகளின் குறுக்கெழுத்து கட்டம் உள்ளது. 2016 முதல் 25 ஆண்டுகளில் 40 க்கும் மேற்பட்ட கன்னட பத்திரிகைகளுக்கு இவர் தனது குறுக்கெழுத்துக்களை வழங்கியுள்ளார்.
குறுக்கெழுத்து புத்தகங்கள்
ராவ் தொகுத்த கன்னட குறுக்கெழுத்து புதிர்களின் முதல் தொகுதிகள் 2008 பிப்ரவரி 14 அன்று வெளியானது. ஐந்து கன்னட குறுக்கெழுத்து புத்தகங்களில் மூன்று பொது அறிவை அடிப்படையாகக் கொண்டவை, ஒன்று கன்னட சினிமா, மற்றொன்று குழந்தைகளுக்கானது.
முதல் குறுக்கெழுத்தின் நூற்றாண்டு விழாவைக் குறிக்கும் வகையில், 2013 ஆம் ஆண்டில் ராவ் இரண்டு கன்னட குறுக்கெழுத்து புத்தகங்களை எழுதினார். அவை பாடா க்ரீட் மற்றும் பாடா லுக்கா. ஒவ்வொன்றிலும் 160 குறுக்கெழுத்துக்கள் இருந்தன.
மேலும் 5 கன்னட குறுக்கெழுத்து புத்தகங்கள் 15.01.2017 அன்று பதஜாலா, பதஜாகா, பதரங்கா, பதசம்படா மற்றும் பதவ்யுகா என்ற தலைப்பில் வெளியிடப்பட்டுள்ளன. கவிஞரும் பேராசிரியருமான தோடரங்கேகவுடா, என்பவர் இப்புத்தகங்களை வெளியிட்டார்.
லிம்கா புத்தக சாதனை
2016 ஆம் ஆண்டு நிலவரப்படி, பிராந்திய மொழியில் அதிக எண்ணிக்கையிலான குறுக்கெழுத்துக்களை உருவாக்கியதற்காக லிம்கா புத்தகத்தில் பதிவு செய்யப்பட்டுள்ளார்.
பிற படைப்புகள்
இவர் ஹால் ஆஃப் ஃபேமில் இடம் பெற்றுள்ளார். மேலும் 2018 மார்ச்சில் புனேவில் நடைபெற்ற 12 வது உலகளாவிய தொடர்பு மாநாட்டில் மதிப்புமிக்க பி.ஆர்.சி.ஐ விருதுகளை பெற்றார்.
குறிப்புகள்
பகுப்பு:1953 பிறப்புகள் பகுப்பு:வாழும் நபர்கள் பகுப்பு:கோலார் மாவட்ட நபர்கள்
அஸ்டோனியா நடவடிக்கை
அஸ்டோனியா நடவடிக்கை (Operation Astonia) என்பது இரண்டாம் உலகப் போரின் மேற்குப் போர்முனையில் நடந்தஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் லே ஆவர் துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.
கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. அவை முதலில் அணுகிய டியப் துறைமுகத்திலிருந்து எதிர்ப்பின்றி ஜெர்மானியப் படைகள் பின்வாங்கி விட்டன. இதனை அறிந்த ஹிட்லர் கால்வாய்க் கரையோரமாக இருந்த துறைமுகங்கள் அனைத்தையும் “கோட்டைகள்” என அறிவித்தார். அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டார். எனவே கனடியப் படைகள் அடுத்து அணுகிய லே ஆவர் துறைமுகத்தின் ஜெர்மானியப் பாதுகாவலர்கள் சரணடையாமல் சண்டையிட்டனர். லெ ஆவர் மீதான நேசநாட்டுத் தாக்குதலுக்கு அஸ்டோனியா நடவடிக்கை என்று குறிப்பெயர் இடப்பட்டிருந்தது.
குண்டுவீச்சு நிகழ்ந்து கொண்டிருக்கும் போதே பிரிட்டானிய, கனடியப் படைகள் லே ஆவரின் எல்லையினை ஊடுருவி ஜெர்மானியப் பாதுகாவல் நிலைகளைக் கைப்பற்றத் தொடங்கின. இரு நாட்கள் சண்டைக்குப் பின்னர் நகரின் மையப்பகுதி நேசநாட்டுப் படைகள் வசமானது. செப்டம்பர் 12ம் தேதி நண்பகல் 11.45 மணி அளவில் லே ஆவரின் ஜெர்மானியத் தளபதி அதிகாரப்பூர்வமாகச் சரணடைந்தார். 12,000 ஜெர்மானிய வீரர்கள் போர்க்கைதிகளாக்கப்பட்டனர். இரு தரப்பிலும் சண்டையில் இழப்புகள் குறைவாக இருந்தாலும் குண்டுவீச்சில் நகருக்கு பெரும் சேதம் ஏற்பட்டது. இச்சேதத்தினால் லே ஆவர் துறைமுகத்தைச் சரக்குக் கப்பல் போக்குவரத்துக்கு நேச நாடுகளால் அவ்வளவாகப் பயன்படுத்த முடியவில்லை.
மஞ்சக்கொல்லை திரௌபதியம்மன் கோயில்
மஞ்சக்கொல்லை திரௌபதியம்மன் கோயில் தமிழ்நாட்டில் நாகப்பட்டினம் மாவட்டம், மஞ்சக்கொல்லை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரௌபதியம்மன் சன்னதியும், விநாயகர் வீரபத்திரன் உபசன்னதியும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. புரட்டாசி மாதம் விஜயதசமி முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாலகிருஷ்ணபுரம்
பாலகிருஷ்ணபுரம் (ஆங்கிலம்:Balakrishnapuram), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் இருக்கும் ஒரு பேரூராட்சி ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 19,661 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். பாலகிருஷ்ணபுரம் மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 81%,  பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட கூடியதே. பாலகிருஷ்ணபுரம் மக்கள் தொகையில் 10% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:தமிழ்நாடு மாநிலத்திலுள்ள ஊர்களும் நகரங்களும் பகுப்பு:திண்டுக்கல் மாவட்டத்தில் உள்ள கிராமங்கள்
கோட்டையகம்
கோட்டையகம் (Castle) அல்லது கோட்டை மனை என்பது ஐரோப்பாவில் அரச குடும்பத்தினர், பிரபுக்கள் என்போரும் படைத் தலைவர்களும் மத்திய காலப் பகுதியில் கட்டிய அரண் செய்யப்பட்ட கட்டிட அமைப்பைக் குறிக்கும். கோட்டையகம் என்னும் சொல் இக்கட்டுரையில் Castle என்னும் ஆங்கிலச் சொல்லின் மொழிபெயர்ப்பாகப் பயன்படுகின்றது. அறிஞர்கள் இச்சொல்லின் பொருள் குறித்துப் பல்வேறு கருத்துக்களைத் தெரிவித்தாலும், பொதுவாக இது பிரபுக்களின் அரண் செய்யப்பட்ட தனிப்பட்ட வசிப்பிடம் என்பதே பெரும்பாலானோரின் கருத்து. மாளிகை, கோட்டை, அரணுடன்கூடிய குடியிருப்பு என்பவற்றில் கட்டிட அமைப்பில் ஒத்த தன்மைகள் காணப்பட்டாலும், அவை ஒன்றிலிருந்து ஒன்று வேறுபட்டவை. மாளிகை பொதுவாக அரண் செய்யப்படுவதில்லை. கோட்டை எல்லா வேளைகளிலும் அரசர்களினதோ, பிரபுக்களினதோ வசிப்பிடங்களாக இருப்பதில்லை. அரணுடன் கூடிய குடியிருப்பு மக்களின் பாதுகாப்புக்காக அமைக்கப்படுவது. வெவ்வேறு காலகட்டங்களில் இச்சொல் பல்வேறுபட்ட அமைப்புக்களைக் குறிக்கப் பயன்பட்டுள்ளது. மலைக் கோட்டைகள், பெரிய நாட்டுப்புற வீடுகள் என்பனவும் இச்சொல்லால் குறிக்கப்பட்டன. கோட்டையகங்கள் பயன்பாட்டுக்கு வந்து ஏறத்தாழ 900 ஆண்டு காலப் பகுதியில், அவை பல்வேறு வடிவங்களைக் கொண்டவையாகவும், வேறுபட்ட அம்சங்களோடு கூடியனவாகவும் கட்டப்பட்டன. பாதுகாப்புச் சுவர்கள், அம்புத் தாக்குதலுக்கான இடைவெளிகள் போன்றைவை பொதுவாகக் காணப்பட்டன.
கரோலிங்கியப் பேரரசு வீழ்ச்சியடைந்த பின்னர் அதன் ஆட்சிப் பகுதிகளைப் பல பிரபுக்களும், இளவரசர்களும் தம்மிடையே பிரித்துக்கொண்டனர். இதைத் தொடர்ந்து ஐரோப்பியப் பாணிக் கோட்டையகங்கள் 9 ஆம் 10 ஆம் நூற்றாண்டுகளில் தோன்றின. தம்மைச் சூழ இருந்த பகுதிகளைக் கட்டுப்படுத்துவதற்காகப் பிரபுக்கள் கோட்டையகங்களை அமைத்தனர். இக்கோட்டையகங்கள் தாக்குதலுக்கும், தற்காப்புக்குமான அமைப்புக்களாக இருந்தன. பிற பகுதிகள் மீது தாக்குதல் நடத்துவதற்கான தளமாக இவை பயன்பட்ட அதேவேளை எதிரிகளிடம் இருந்து பாதுகாத்துக் கொள்வதற்கான அமைப்புக்களாகவும் இவை செயற்பட்டன. கோட்டையகங்கள் தொடர்பான ஆய்வுகளில் அவற்றின் படைத்துறை சார்ந்த தோற்றத்துக்கு அழுத்தம் கொடுக்கப்பட்டாலும், இவ்வமைப்புக்கள் நிர்வாக மையங்களாகவும், அதிகார பலத்தின் குறியீடுகளாகவும் விளங்கின. நகர்ப்புறக் கோட்டையகங்கள் உள்ளூர் மக்களையும், முக்கியமான போக்குவரத்து வழிகளையும் கட்டுப்படுத்துவதற்குப் பயன்பட்டன. நாட்டுப்புறக் கோட்டையகங்கள், ஆலைகள், வளம் பொருந்திய நிலங்கள், நீர் வளங்கள் போன்ற சமூகத்தின் வாழ்வோடு ஒன்றிணைந்த அம்சங்களுக்கு அண்மையாக அமைக்கப்பட்டன.
பல கோட்டையகங்களைத் தொடக்கத்தில் மண், மரம் ஆகியவற்றைப் பயன்படுத்திக் கட்டினர். காலப்போக்கில் அவற்றின் அரண்களைக் கற்களாற் கட்டி வலுப்படுத்தினர். தொடக்ககாலக் கோட்டையகங்கள் இயற்கையாக அமைந்த அரண்களைப் பயன்படுத்திக்கொண்டன. இவற்றில் காவலுக்கும், தாக்குதலுக்குமான கோபுரங்களோ அம்புத் தாக்குதலுக்கான சிறப்பு அமைப்புக்களோ இருக்கவில்லை. 12 ஆம் நூற்றாண்டின் பிற்பகுதியிலும், 13 ஆம் நூற்றாண்டின் தொடக்கப் பகுதியிலும், கோட்டையகங்களின் பாதுகாப்புக்கான புதிய அணுகுமுறை உருவானது. கோட்டையகங்களின் பாதுகாப்புக்காக உயர்ந்த கோபுரங்கள் பரவலாகப் புழக்கத்துக்கு வந்தன. பக்கவாட்டுத் தாக்குதலுக்கு அழுத்தம் கொடுக்கப்பட்டது. ஒரு மையத்திலிருந்து விரிந்து செல்லும் வகையில் பல அடுக்குகளில் அரண்கள் அமைக்கப்பட்டன. கோட்டையகங்களின் எல்லாக் கட்டிடக்கலைக் கூறுகளும் படைத்துறைப் பயன்பாடு கொண்டவையாக இருக்கவில்லை. அகழிகள் அவற்றின் முன்னைய பாதுகாப்புப் பயன்பாட்டில் இருந்து அதிகாரத்தின் குறியீடுகளாக மாறின. சில பெரிய கோட்டையகங்கள் நீண்ட, வளைந்து வளைந்து செல்லும் அணுகுவழிகளைக் கொண்டிருந்தன. இது சம்பந்தப்பட்ட பிரபு தொடர்புல் உயர்வான கருத்துக்களை உருவாக்குவதையும், சூழவுள்ள நிலத் தோற்றத்தின் மீது குறியீட்டு ஆதிக்கம் செலுத்துவதையும் நோக்கமாகக் கொண்டது.
மத்திய காலத்தின் இறுதியில் கோட்டையகங்கள் அவற்றின் படைத்துறை முக்கியத்துவத்தை இழக்கத் தொடங்கின. இதன் விளைவாகக் கோட்டையகங்கள் வாழிடங்களாகவும், அதிகாரத்தை வெளிப்படுத்தும் குறியீடுகளாகவும் மட்டுமே முக்கியத்துவம் பெற்றன.
உசாத்துணைகள்
பகுப்பு:கோட்டையகங்கள்